kardosdrur/scandi-wiki huggingface dataset:
TERF

TERF eller terf er et akronym for trans-ekskluderende radikal feminisme og for trans-ekskluderende radikal feminist. Begrebet blev første gang benyttet i 2008 og blev oprindeligt brugt til at skelne feminister med inkluderende holdning til transkønnede fra en gruppe af radikale feminister og socialkonservative, som afviser påstanden om, at transkvinder er kvinder, herunder transkvinder i kvinders private rum, og særlovgivning for transpersoner. Trans-inklusive feminister, der støtter transfeminisme hævder, at disse ideer og holdninger er transfobiske og diskriminerende over for transkønnede. Brugen af udtrykket TERF er siden blevet udvidet til at omfatte henvisninger til mennesker med trans-ekskluderende synspunkter, som ikke nødvendigvis er involveret i radikal feminisme.

Selvom begrebet TERF blev skabt for at være en "bevidst teknisk neutral beskrivelse", betragtes udtrykket nu typisk som nedsættende eller forhånende. Personer, der betegnes som TERF'er, afviser ofte denne etikette og beskriver i stedet deres overbevisning som kønskritisk. I den akademiske diskurs er der ingen klar konsensus om, hvorvidt brugen af begrebet TERF er nedsættende. Kritikere af betegnelsen har sagt, at det bliver brugt sammen med fornærmende eller krænkende retorik, mens andre akademikere har hævdet, at dette alene ikke gør det til en degraderende betegnelse.

Referencer

Eksterne henvisninger 
 Citater om begrebet TERF og TERFS på den engelsksprogede Wikiquote

LGBT
Feminisme
IC 342

IC 342 (også kendt som Caldwell 5) er en spiralgalakse af samme størrelse som Mælkevejen i afstanden 10 millioner lysår i retning af stjernebilledet Giraffen mellem Store Bjørn og Cassiopeia. På trods af sin anseelige størrelse og absolutte lysstyrke gør dens placering bag støvede områder nær den galaktiske ækvator galaksen vanskeligt at observere, hvilket fører til kaldenavnet "Den skjulte galakse", selvom den let kan ses selv med en lille kikkert.

Hvis galaksen ikke var tilsløret af støvet i Mælkevejen, ville den være synlig med det blotte øje. Fordi man ikke ved præcis hvor meget støv, det drejer sig om, er det vanskeligt at bestemme den nøjagtige afstand til IC 342; moderne skøn spænder fra omkring 7 megalysår (forkortet 7 Mly) til omkring 11 Mly.

Galaksen blev opdaget af William Frederick Denning i 1892. Det er en af de klareste galakser i IC 342/Maffei-gruppen, som er en af de nærmeste galaksegrupper til den lokale gruppe, som Mælkevejen er en del af. Astronomen Edwin Hubble troede først, at IC 342 var en del af den lokale gruppe, men grundige undersøgelser viste, at den altså tilhørte en anden gruppe af galakser.

 NGC 6946 er en galakse der ligesom IC 342 er svær at studere på grund af støv i Mælkevejens skive.

Galakser
Grote Markt (Brugge)

Grôte Markt er den centrale plads og torv i centrum af Brugge i Vestflandern. Den blev etableret i det 13. århundrede, og dækker et areal på 9.240 m². Pladsen er kulturelt og turistmæssigt midtpunkt for byen.

Når cykelløbet Flandern Rundt har Brugge som startby, er der på Grôte Markt i dagene op til løbet stor fest, inden rytterne søndag formiddag bliver sendt afsted.

Referencer

Eksterne henvisninger 

Brugge
Lokaliteter ved Flandern Rundt
Berg ten Houte

Berg ten Houte er en bakke i de Flamske Ardenner på grænsen mellem Schorisse og Ronse i Østflandern. Asfaltstigningen blev omlagt til brosten i 2018 på grund af dens dårlige tilstand.

Cykelsport 
Berg ten Houte har været inkluderet i Flandern Rundt 12 gange (1982-1990, 2021-2023). Stigningen blev i perioden 1982-1990 altid besteget mellem Taaienberg og Kouterberg, og derefter fulgte Eikenberg. I 1990 blev Kouterberg officielt nævnt i løbsbogen. I 2021 var Berg ten Houte den 10. stigning mellem Valkenberg og Kanarieberg.

Berg ten Houte er også inkluderet i E3 Harelbeke, senest i 2013. Fra 2019 er stigningen - nu belagt med brosten - inkluderet i Dwars door Vlaanderen. I 2022 inkluderes den for første gang i Kuurne-Bruxelles-Kuurne, og i 2023 var den igen en del af løbsruten.

I 2023 blev der opstillet en bænk med inskriptionen Sit and have a rest on my favourite climb til ære for tidligere cykelrytter og sportsdirektør Allan Peiper, som bor i Maarkedal.

Galleri

Referencer

Eksterne henvisninger 

 Berg ten Houte på climbbybike.com

Bjerge og bakker i Belgien
Flandern
Lokaliteter ved Flandern Rundt
Corticeira Amorim

Corticeira Amorim S.G.P.S., S.A. er en portugisisk korkindustrikoncern og en del af Amorim Group. De har i alt 70 datterselskaber, der er engageret i forskellige aspekter af korkindustri. Organisationen er inddelt i fem divisioner: Råmaterialer, korkpropper, gulv & vægge, kompositkork og isuleringskork. CA har kunder indenfor luftfartsindustri, byggeri og vinproduktion. I 2016 havde de en omsætning på 641 mio. euro samt 3.602 ansatte.

Historien begyndte i 1870 med etableringen af en fabrik for produktion af korkpropper. Amorim & Irmãos, en korkproducent, blev etableret i 1922 og var det første af de nuværende selskaber i koncernen.

Referencer 

Virksomheder fra Portugal
Altri

Altri SGPS SA er en portugisisk skovindustri- og skovbrugskoncern med hovedsæde i Porto. Deres primære produkter er papirmasse, papirindustri og skovbrug med henblik på tømmer. Desuden har de energiproduktion. Altri blev oprettet ved et virksomhedsspin-off fra Cofina-koncernen i 2005.

Referencer 

Virksomheder fra Portugal
Flandern Rundt 2015

Flandern Rundt 2015 var den . udgave af det belgiske monument Flandern Rundt. Linjeløbet blev kørt den 5. april 2015 med start i  og mål i . Løbet var en del af UCI World Tour 2015.

Løbet blev vundet af norske Alexander Kristoff fra .

Resultat

Hold og ryttere

Eksterne henvisninger 

 
 

2015
UCI World Tour 2015
EDP Renováveis

EDP Renováveis (EDPR) er en portugisisk vedvarende energikoncern, der er registreret i Oviedo og har hovedkvarter i Madrid. De designer, udvikler, forvalter og driver elværker, som producerer strøm på fornybare energiressourcer.

EDPR blev etableret i 2007 som et datterselskab til Energias de Portugal. EDP Renováveis har primært vindenergi og i stigende grad solenergi. EDPR er tilstede i 13 lande i Amerika og Europa.

Referencer 

Virksomheder fra Portugal
Energivirksomheder fra Spanien
Flandern Rundt 2014

Flandern Rundt 2014 var den . udgave af det belgiske monument Flandern Rundt. Linjeløbet blev kørt den 6. april 2014 med start i  og mål i . Løbet var en del af UCI World Tour 2014.

For andet år i træk og tredje gang i alt, vandt schweiziske Fabian Cancellara fra .

Resultat

Hold og ryttere

Eksterne henvisninger 

 
 

2014
UCI World Tour 2014
Berendries

Berendries er en vej og en bakke i den belgiske kommune Brakel, i de Flamske Ardenner, Østflandern. Vejen forbinder landsbykernerne Michelbeke og Sint-Maria-Oudenhove. Vejen går i øst-vestlig retning ned til Zwalm. En del af vejen er en hulvej.

Cykelsport 
Berendries er blevet besteget 38 gange under cykelløbet Flandern Rundt (1983-2010, 2012, 2013, 2015-2023). Stigningen består af en smal asfaltvej og ligger cirka 40 km fra målet i Meerbeke (indtil 2010). Siden målstregen i 2012 blev flyttet til Oudenaarde, ligger stigningen tidligere på ruten.

Desuden er Berendries inkluderet 27 gange (1983-1985, 1987-1996, 1998-2000, 2002, 2003, 2005-2010, 2013, 2015, 2016) i Omloop Het Nieuwsblad.

Den bliver også inkluderet i Dwars door Vlaanderen, Egmont Cycling Race, Tre dage ved Panne, Dwars door de Vlaamse Ardennen og Internationale Junioren Driedaagse. I 2014 var den en del af 5. etape af Eneco Tour.

Galleri

Eksterne henvisninger 

 Berendries på climbbybike.com

Bjerge og bakker i Belgien
Flandern
Lokaliteter ved Flandern Rundt
Semapa

Semapa - Sociedade de Investimento e Gestão er et portugisisk konglomerat, der blev etableret i 1991. De har virksomhed indenfor cement, papirmasse og affaldshåndtering.

De ejer 76,7 % af papirmasseproducenten The Navigator Company. De ejer 51 % af cementproducenten Secil Group og 100 % af affaldshåndteringsvirksomheden ETSA.

Referencer 

Virksomheder fra Portugal
Teixeira Duarte

Teixeira Duarte, S.A.   er et portugisisk konglomerat med hovedkvarter i Lissabon. De er engageret indenfor byggeri, fast ejendom, hoteller & feriecentre, distribution og bilindustri. Der er 11.000 ansatte i 22 lande og i 2019 havde de en omsætning på 877 mio. euros.

Teixeira Duarte, S.A. har været børsnoteret på Euronext Lisbon siden 1998 og flertallet af aktierne indehaves af Duarte-familien.Teixeira Duarte blev etableret i 1921 af Ricardo Esquível Teixeira Duarte.

Referencer 

Virksomheder fra Portugal
Flandern Rundt for kvinder 2023

Flandern Rundt for kvinder 2023 var den . udgave af det belgiske cykelløb Flandern Rundt for kvinder. Det 158 km lange linjeløb med 2.682 højdemeter blev kørt den 2. april 2023 med start og mål i . Løbet var en del af UCI Women's World Tour 2023.

For andet år i træk vandt Lotte Kopecky fra , da hun med et forspring på 36 sekunder kørte alene i mål. Holdkammerat Demi Vollering kom ind på andenpladsen, mens Elisa Longo Borghini fra  besatte det nederste trin på sejrspodiet.

Ruten 
Rytterne skulle op af 13 stigninger, hvoraf de seks var belagt med brosten. 26 km før mål kom Kruisberg som med 2.500 meter var den længste med asfalt, hvor Oude Kwaremont med 2.200 meter var den længste brostensbelagte, og kom godt 16 km fra mål. Derudover var der fem brostenssektioner uden stigning. I alt skulle der passeres 7,05 km med brosten inden målstregen på Minderbroedersstraat i Oudenaarde.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Flandern Rundt 2023

Referencer

Eksterne henvisninger 
 
 
 
 

2023
UCI Women's World Tour 2023
Kanarieberg

Kanarieberg er en stigning i de Flamske Ardenner, beliggende nær Ronse i Østflandern. Kanarieberg går op ad sydsiden af Muziekberg. På toppen ligger Muziekskoven. Lidt længere mod vest ligger Fortuinberg.

Cykelsport 
Stigningen er blandt andet kendt fra Kuurne-Bruxelles-Kuurne, hvor den i de seneste år er placeret mellem Hoppeberg og Oude Kruisens.

Derudover besteg man den også i Tre dage ved Panne og Halle-Ingooigem.

I 2004 skulle den inkluderes i Omloop Het Volk, men årets udgave blev aflyst på grund af dårligt vejr. I 2013 blev den inkluderet i E3 Harelbeke.

Kanarieberg er blevet besteget 9 gange (2014-2023) i Flandern Rundt. I perioden 2014-2016 blev den placeret mellem Kaperij og Oude Kwaremont. I perioden 2017-2019 blev den inkluderet igen, denne gang mellem Pottelberg og Oude Kwaremont. I 2020 lå den mellem Valkenberg og Oude Kwaremont, og i 2021-2023 mellem Berg ten Houte og Oude Kwaremont.

I 2014 var stigningen også en del af 5. etape af Eneco Tour.

I 2022 og 2023 var stigningen inkluderet i Dwars door Vlaanderen.

Galleri

Eksterne henvisninger 

 Kanarieberg via Ronse på climbbybike.com

Bjerge og bakker i Belgien
Flandern
Lokaliteter ved Flandern Rundt
Mota-Engil

Mota-Engil er et portugisisk konglomerat med hovedkvarter i Porto. De driver virksomheden indenfor byggeri, infrastruktur, havne, miljø, vand og logistik.

I Mota-Engil-koncernen er der i alt 228 datterselskaber og de er tilstede i 21 lande.
I 1946 opretter Manuel António da Mota virksomheden Mota & Compania i byen Amarante.

Referencer 

Virksomheder fra Portugal
NOS, SGPS

NOS, SGPS S.A. er en portugisisk telekommunikations- og medievirksomhed. De udbyder mobiltelefoni, fastnet, kabel-tv, satellit-tv og internet. I 2013 fusionerede Zon Multimédia og Sonae's Optimus Telecommunications.

NOS ejer betalingstv-tjenester, filmkanaler og ejer 25 % af Sport TV-netværket. De har fire tv-kanaler i et joint venture med AMC Networks International Southern Europe. NOS Audiovisuais er en filmdistributør og driver Nos Cinema, den største biografkæde i Portugal.

Referencer 

Virksomheder fra Portugal
The Navigator Company

The Navigator Company er en portugisisk skovindustrikoncern, der producerer papirmasse, papir og driver skovbrug. De har en årlig omsætning på 1,5 mia. euro og 2.278 ansatte. De bruger eukalyptus som deres primære råmateriale i deres papirmasse og papir.
Semapa ejer 76,7 % af aktierne i selskabet.

Referencer 

Virksomheder fra Portugal
Kortekeer

Kortekeer er navnet på en vej og en stigning i Maarkedal, kendt fra cykelløbet Flandern Rundt. Det er en smal asfaltvej, der stiger op til maksimalt 17,1%.

Den 11. juni 1938 var epicentret for et af de kraftigste jordskælv i Belgiens historie, 5,5 på Richterskalaen, placeret her.

Cykelsport
I 2007 vendte Kortekeer tilbage til ruten for Flandern Rundt efter en fraværsperiode på seks år. Kortekeer er blevet besteget 21 gange siden 1988 (1988-1990, 1995-2001, 2007, 2014-2023). I perioden op til 2007 fungerede Kortekeer normalt som erstatning for Koppenberg, da denne var udelukket fra ruten fra 1988 til 2001 og igen i 2007.

Kortekeer blev altid (indtil 2001) placeret mellem Paterberg og Taaienberg. I 2007 lå den mellem Paterberg og Steenbeekdries. I perioden 2014-2017 og 2020-2023 lå den mellem Oude Kwaremont og Eikenberg. I 2018 var den placeret mellem Oude Kwaremont og Edelareberg. I 2019 lå den mellem Oude Kwaremont og Ladeuze.

Kortekeer er også ofte med i Tre dage ved Panne, Dwars door Vlaanderen, E3 Harelbeke og Dwars door de Vlaamse Ardennen.

Eksterne henvisninger 

 Kortekeer på climbbybike.com

Bjerge og bakker i Belgien
Flandern
Lokaliteter ved Flandern Rundt
Sovena Group

Sovena Group er en portugisisk fødevareproducent, der fokuserer på madolie og olivenholdige fødevarer. De dyrker, forarbejder og pakker deres egne oliven og olivenprodukter.
Sovena blev etableret i 1956 i Portugal, som et joint-venture mellem Companhia União Fabril (CUF), Macedo e Coelho og Sociedade Nacional de Sabões. I 1974 blev virksomheden nationaliseret. Senere igen privatiseret, nu som Nutrinveste Group og siden 2008 som Sovena Group.

Referencer 

Virksomheder fra Portugal
Wolvenberg

Wolvenberg er en stigning i byen Oudenaarde (Volkegem) i den belgiske provins Østflandern. Wolvenberg er en smal asfaltvej med en gennemsnitlig stigningsprocent på 6,8%. Starten er beliggende i en lille dal omkring 30 meter over havets overflade, og toppen ligger i 75 meters højde. Lige syd for Wolvenberg ligger Volkegemberg, som går op ad den samme skråning fra samme dal.

Cykelsport 
I cykelsporten er stigningen især kendt fra cykelløbet Flandern Rundt. Siden 1999 har det været en af de første stigninger, som rytterne skulle passere på deres vej mod målstregen. Wolvenberg er allerede blevet besteget 21 gange (1999-2009, 2014-2023).

Fra 1999 til 2001 var stigningen placeret i Flandern Rundt mellem Achterberg og Molenberg. I 2002, 2003 og 2007 lå den mellem Molenberg og Kluisberg. Fra 2004 til 2006 og i 2008 og 2009 var den placeret mellem Molenberg og Oude Kwaremont. I perioden 2014-2016 og i 2021 var den den fjerde stigning mellem Eikenberg og Molenberg. Også i 2017 og 2020 var den den fjerde stigning, placeret mellem Eikenberg og Leberg. I 2018 blev den igen inkluderet som den fjerde stigning, nu mellem Edelareberg og Leberg. I 2019 var den den fjerde stigning mellem Ladeuze og Leberg.

Wolvenberg er blevet inkluderet i Omloop Het Nieuwsblad 17 gange (1982, 1984, 1987, 1999, 2000, 2008-2011, 2014-2019, 2021-2023). Tidligere var den også ofte inkluderet i Dwars door België. Den er også inkluderet i Dwars door de Vlaamse Ardennen og Nokere Koerse.

Eksterne henvisninger 

 Wolvenberg på climbbybike.com

Bjerge og bakker i Belgien
Flandern
Lokaliteter ved Flandern Rundt
Valkenberg (Brakel)

Valkenberg er en stigning i Brakel i de Flamske Ardenner i den belgiske provins Østflandern.

Cykelsport 
I cykelsporten er bakken især kendt som en stigning i cykelklassikeren Flandern Rundt, og den er i alt inkluderet 26 gange. Det er en af ​​de små giftige stigninger, som Flandern Rundt er kendt for.

Tidligere var det en smal brostensbelagt vej (kørt i Flandern Rundt fra 1959 til 1973), asfalteret i 1973 og først inkluderet igen i 1996-udgaven samt i udgaverne af 2005-2009, 2011-2014 og 2020-2023.

Derudover er Valkenberg inkluderet 31 gange (1961, 1976, 1979-1984, 1987-1990, 1995-2003, 2006-2010, 2012-2015, 2022-2023) i Omloop Het Nieuwsblad. Den inkluderes også nogle gange i Dwars door Vlaanderen, Internationale Junioren Driedaagse og Dwars door de Vlaamse Ardennen

I 2010 og 2015 inkluderes stigningen i Tre dage ved Panne. I 2014 er den en del af den 5. etape i Eneco Tour.

Eksterne henvisninger 

 Valkenberg på climbbybike.com

Bjerge og bakker i Belgien
Flandern
Lokaliteter ved Flandern Rundt
Comboios de Portugal

CP — Comboios de Portugal, EPE er et statsejet portugisisk jernbaneselskab, der står for passagertog i Portugal. Før juni 2009 var "CP" en forkortelse for Caminhos de Ferro Portugueses.

I 2019 havde CP 145 mio. passengerer.

Portugals første jernbane åbnede 28. oktober 1856 mellem Lissabon og Carregado og Companhia dos Caminhos de Ferro Portugueses var skabt.

Referencer 

Virksomheder fra Portugal
Pestana Group

Pestana Group er en portugisisk turisme- og hotelkoncern. Deres hotelkæde Pestana Hotels and Resorts har 100 hoteller med over 12.000 værelser. Siden 2003 driver de Pousadas de Portugal-hotelkæden på kontraktaftale.
 Pestana Group ejer flyselskabet euroAtlantic Airways og har en ejerdel i STP Airways. De ejer også bryggeriet Empresa de Cervejas da Madeira.
Pestana Group åbnede sit første hotel i 1972.

Referencer 

Virksomheder fra Portugal
Oude Kruisens

Oude Kruisens eller Oude Kruisberg (i folkemunde: "Ouwe Kruisies") er en stigning på sydsiden af Kruisberg i Ronse i de Flamske Ardenner, Østflandern.

Oude Kruisens, navngivet efter vejen og bakken Kruisberg, er også kendt som Oude Kruiskens eller Kruisberg (Oudestraat) i visse cykelløb. Oudestraat er den vej, hvor stigningen begynder. Oude Kruisberg har været fredet som kulturejendom siden 1998 på grund af tilstedeværelsen af arbejderhuse fra begyndelsen af det 20. århundrede.

Cykelsport 
Oude Kruisens eller Oude Kruisberg er blevet inkluderet i Flandern Rundt 17 gange (1973-1976, 1991, 1992, 2011, 2014-2023). Stigningen ligger parallelt med Kruisstraat. I løbsbogen bliver den ofte kaldt Kruisberg (Oudestraat).

Forskellen mellem den tilstødende Kruisstraat - som fungerede som målområde for VM i landevejscykling 1988 og følger ruten for N60-hovedvejen Ronse-Oudenaarde-Gent - er, at denne stigning hovedsageligt består af brosten.

I 1973 blev Oude Kruisens placeret mellem Kwaremont og Edelareberg, i 1974 og 1975 mellem Oude Kwaremont og Taaienberg. I 1976 lå den mellem Oude Kwaremont og Koppenberg. I 1991 blev stigningen placeret efter Paterberg og før Taaienberg. I 1992 lå den mellem Hoogberg-Hotond og Taaienberg. I 2011 blev stigningen placeret mellem Kaperij og Knokteberg. I perioden 2014-2023 ligger stigningen i fuld finale mellem Taaienberg og Oude Kwaremont (3. opstigning).

Stigningen bliver også ofte kørt i Kuurne-Bruxelles-Kuurne. Derudover bliver den regelmæssigt kørt i E3 Harelbeke, hvor den i årevis fejlagtigt er blevet kaldt Oude Kruiskens. Vejnavnet er nemlig Oude Kruisens (uden k). I folkemunde bliver stigningen kladt Ouwe Kruisies.

Stigningen er også inkluderet i Omloop Het Nieuwsblad. Derudover er den inkluderet i Halle-Ingooigem og Dwars door Vlaanderen.

I 2010 og 2012 blev stigningen inkluderet i Tre dage ved Panne og kaldt Oude Kruisberg i løbsbogen.

I 2007 dannede stigningen rammen for det belgiske mesterskab i Ronse, og den blev kørt sammen med Hotondberg 16 gange.

Eksterne henvisninger 

 Oude Kruisberg på climbfinder.com

Bjerge og bakker i Belgien
Flandern
Lokaliteter ved Flandern Rundt
Den Ast

Den Ast er en stigning i Mullem i Oudenaarde, Østflandern.

Det officielle vejnavn er Korte Aststraat, da stigningen ender på Lange Aststraat, en brostensbelagt vej, der forbinder Huise, en del af Kruisem, med den regionale vej N60.

Cykelsport
Stigningen har været inkluderet i ruten for Flandern Rundt seks gange (1997-2000, 2010, 2023), hver gang som den første stigning. I 1997 og 1998 blev Kattenberg fulgt som den anden stigning, og i 1999 og 2000 var det Achterberg. I 2010 blev stigningen kørt som den første i Flandern Rundt, før Kluisberg. I 2023 ligger den før den første opstigning af Oude Kwaremont.

Den er også inkluderet i Omloop Het Nieuwsblad for kvinder og for herrer i Omloop Het Nieuwsblad i 2018.

Eksterne henvisninger 

 Den Ast på climbbybike.com

Bjerge og bakker i Belgien
Flandern
Lokaliteter ved Flandern Rundt
Marlboroughstraat

Marlboroughstraat er et vejnavn og en stigning i Sint-Blasius-Boekel i Østflandern, som er kendt fra cykelløbet Flandern Rundt.

Cykelsport 
Marlboroughstraat er blevet inkluderet tre gange i Flandern Rundt (2021-2023). Stigningen er den syvende i løbet mellem Molenberg og Berendries. Fra 2021 til 2023 var strækningen også en del af Flandern Rundt for kvinder.

I 2022 var stigningen sammen med Biesestraat inkluderet i Omloop Het Nieuwsblad, begge stigninger fungererede som erstatning for Molenberg, hvor der på det tidspunkt var vejarbejde i gang.

Eksterne henvisninger 

 Marlboroughstraat på climbbybike.com

Bjerge og bakker i Belgien
Flandern
Lokaliteter ved Flandern Rundt
Tiegemberg

Tiegemberg er en bakke i Tiegem nær Anzegem i Vestflandern, Belgien. Bakken har en en højde på 82 meter.

På Tiegemberg står vindmøllen Bergmolen.

Cykelsport
Bakken kaldes også Vossenhol. I 1960'erne blev vejen til toppen asfalteret, før det var en brostensbelagt vej. Bakken har været inkluderet i Flandern Rundt 23 gange (1919-1931, 1950, 1991-1996, 2011, 2013, 2015). Bakken blev altid kørt som den første i disse udgaver, efterfulgt af Kwaremont (1919-1927, 1929-1931, 1950 og 1992), Oude Kwaremont (1991, 2015), Kluisberg (1993-1996), Nokereberg (2011) eller Taaienberg (2013). En undtagelse var i 1928, hvor bakken blev kørt som den anden af tre stigninger mellem Kwaremont og Kruisberg.

Tiegemberg blev gentagne gange kørt under verdensmesterskabet i 1957 og det belgiske mesterskab i 2020.

Tiegemberg er også blevet inkluderet i Gent-Wevelgem fem gange i alt (1935, 1945, 1946, 1960 og 1977). Desuden bliver bakken ofte kørt i E3 Harelbeke, Kuurne-Bruxelles-Kuurne, Dwars door Vlaanderen, Tre dage ved Panne, Tre dage ved Vestflandern, Nokere Koerse, Omloop Het Nieuwsblad for kvinder og i de lokale omgange af Halle-Ingooigem.

Eksterne henvisninger 

 Tiegemberg på climbbybike.com

Bjerge og bakker i Belgien
Flandern
Lokaliteter ved Flandern Rundt
Stationsberg

Stationsberg er en bakke og vej i de Flamske Ardenner beliggende i Etikhove, en landsby i den belgiske kommune Maarkedal, Østflandern. Brostensvejen stiger op fra Nederholbeekstraat i øst til Steenbeekdries i vest. Ved foden krydser vejen jernbanen Oudenaarde-Ronse og laver et sving omkring stationen i Etikhove.

Historie
Forbindelsesvejen blev anlagt i 1860'erne. Brostensvejen blev fredet som kulturejendom i 1995.

I 2013 indsendte kommunalbestyrelsen i Maarkedal en ansøgning om støtte til at restaurere brostensstrækningen. I 2019 tildelte den daværende flamske ministerpræsident Geert Bourgeois en støtte på 1.331.099,88 euro til at restaurere de fredede brostensveje Mariaborrestraat, Steenbeekdries, Stationsberg og Eikenberg i Maarkedal. Arbejdets start var planlagt til sommeren 2022.

Cykelsport
I cykelsporten bliver bakken regelmæssigt kørt i E3 Harelbeke. Bakken er brostensbelagt. På toppen drejer man til højre og kører ned ad Steenbeekdries.

I Flandern Rundt er Stationsberg de seneste år blevet kørt som nedkørsel efter opstigning af førnævnte Steenbeekdries, på vej mod Taaienberg eller Ronse. Stationsberg er en del af brostensstrækningen Mariaborrestraat i Flandern Rundt.

Eksterne henvisninger 

 Stationsberg på climbbybike.com

Bjerge og bakker i Belgien
Flandern
Lokaliteter ved Flandern Rundt